ભારતભરમાં ‘શહીદ દિન’ / Martyr's Dayની ઓળખ એટલે 30 જાન્યુઆરી – ગાંધીજીને ગોળીએ દીધાનો દુઃખદ દિવસ. આ દિવસની સ્મૃતિ કડવી છે તો ય ગાંધીને, ગાંધી મૂલ્યોને સંભારવાની આ નિમિત્તે તક મળે છે એ મોટી ઉપલબ્ધિ છે. મિથ્યા ગૌરવનો ઝંડો બીજા કરતા સહેજ ઊંચો રાખવાની રતિભાર ઇચ્છા નહીં હોવાના દ્રઢ વિચારની ઓથે એટલું જણાવવું – યાદ કરવું ગમે છે કે અમદાવાદને / Ahmedabad પૂરા વર્ષમાં આવા એક નહીં ત્રણ અવસર મળે છે. 30 જાન્યુઆરી (ગાંધીજીનો શહીદી દિવસ, વર્ષ: 1948), 1 જુલાઈ (કોમી એકતાના મશાલચી વસંત – રજબનો શહીદી દિન, વર્ષ: 1946) અને 9 ઓગસ્ટ (વિનોદ કિનારીવાલા શહીદી દિવસ, વર્ષ: 1942).